У час размовы згадалі, што Смаргонь — гэта беларуская сталіца абаранкаў. Так, менавіта тых, знаёмых з дзяцінства, сушаных хлебабулачных вырабаў. Сумнявацца ў гэтым не дазволяць Пахлёбкін ды Сыракомля, якія падрабязна апісалі славутую кулінарную традыцыю горада. Чым не выдатны брэнд? Грэх за такі не ўхапіцца. Руплівае кіраўніцтва раёна так і зрабіла — 16 верасня адбыўся першы фестываль-кірмаш “Смаргонскія абаранкі”, дзе кожны мог не толькі купіць і пакаштаваць прысмакі, але і самастойна іх зрабіць.